༆ རི་བོ་ཆོས་གླིང་གི་སྲུང་མ་བསྟན་མ་དང༌། ཀླུ་བདུད་གཉིས་ཀྱི་གསོལ་མཆོད། མཆོད་གཏོར་རྣམས་
ནམ་མཁའ་མཛོད་ཀྱི་སྔགས་དང་ཕྱག་རྒྱས་བྱིན་གྱིས་བརླབས། ཨོཾ་ཨཱཿཧཱུཾ་ལན་གསུམ་བརྗོད།
རི་བོ་སྤང་ལྗོངས་ལྗོན་ཤིང་སྐྱེད་ཚལ་དང་། །ཆུ་ཀླུང་ལྟེང་ཀ་འབབ་ཆུ་ལ་སོགས་
པ། །དགའ་བདེར་སྤྱོད་པའི་གནས་མཆོག་དམ་པ་ནས། །མ་མོ་བསྟན་མ་ཀླུ་བདུད་
འདིར་སྤྱོན་ཅིག །རང་རང་དགྱེས་པའི་གདན་ལ་བརྟན་པར་བཞུགས། །དབང་པོ་
253

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
སྒོ་ལྔ་དགྱེས་པ་སྐྱེད་བྱེད་པའི། །གཟུགས་མཛེས་སྒྲ་སྙན་དྲི་ཞིམ་རོ་བདའ་བ། །རེག་
བྱ་ཕུན་སུམ་ཚོགས་པའི་མཆོད་པ་འབུལ། །རྩི་སྨན་ངད་ལྡན་མཆོད་ཡོན་དྲི་ཆབ་
དང༌། །ཐང་སྐྱེས་ཆུ་སྐྱེས་མེ་ཏོག་སྣ་ཚོགས་བཀྲ། །སྨན་སྤོས་ལྗོན་ཤིང་བསྲེགས་པའི་
དུད་སྤྲིན་འཁྲིགས། །སྣང་གསལ་སྒྲོན་མེ་བཟའ་བཅའ་ཕུང་པོར་སྤུངས། །རྟ་མཆོག་
འདོད་འཇོའི་བ་དང་ར་ལུག་བྱ། །སྦལ་ལྕོང་ཉ་སྦྲུལ་མཚོ་རྟ་མཚོ་གླང་དང་། །དར་
དང་ཟ་འོག་རིན་ཅེན་རྣམ་པ་ལྔ། །ཁང་བཟང་མཚོ་རྫིང་ནེའུ་གསིང་སྐྱེད་མོས་
ཚལ། །གོ་མཚོན་རིན་ཅེན་རྒྱན་དང་དར་ཟབ་གོས། །ལྷ་དང་མི་ཡི་ལོངས་སྤྱོད་མ་
ལུས་འབུལ། །ད་གྱེས་པར་རོལ་ལ་(༡༠༠བ)མཐུན་རྐྱེན་དངོས་གྲུབ་སྩོལ། །ཉམས་ཆགས་
འགལ་འཁྲུལ་གྱུར་པ་དབྱིངས་སུ་བཤགས། ཁྱད་པར་དགེ་བཅུ་ཀུན་ཚང་རི་བོའི་
སྤོར། །ཁྲིམས་ལྡན་དམ་པའི་ཆོས་ཀྱི་འདུས་པའི་གླིང་། །འཁོར་ལོ་གསུམ་གྱི་བྱ་བ་མ་
ལུས་པ། །ཡར་ངོའི་ཟླ་ལྟར་འཕེལ་ཞིང་རྒྱས་པར་མཛོད། །མདོར་ན་རྣལ་འབྱོར་བདག་
ཅག་འཁོར་བཅས་ཀྱི། །ཆོས་དང་སྲིད་ཀྱི་མཐུན་རྐྱེན་མ་ལུས་པ། །བསམས་པ་ཙམ་
གྱིས་ཡིད་བཞིན་འགྲུབ་པ་ཡི། །འདོད་པའི་རེ་བ་ཡོངས་སུ་སྐོང་བར་མཛོད། །ཅེས་རི་བོ་
ཆོས་གླིང་གི་སྲུང་མ་བསྟན་མ་དང༌། ཀླུ་བདུད་གཉིས་ཀྱི་གསོལ་མཆོད་འདི་ལྟ་བུ་ཞིག་དགོས་ཞེས་མཆོད་
དཔོན་བློ་བཟང་མཐུ་སྟོབས་ཀྱིས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་འཇམ་དཔལ་
ལོ།། །།